Suraua era ina vischnaunca politica svizra el cantun Grischun. Ella ei oz in vischinadi dalla nova vischnaunca Lumnezia. Ella ei dapi 2016 part della Regiun Surselva.
Il vischinadi cumpeglia las fracziuns da Camuns (Masauns / Sutscheins / Camuns / Runs), Peiden (Peiden Vitg / Peiden Bogn / Suadetsch), Surcasti, Tersnaus ed Uors. Igl onn 1880 dumbravan las tschun anteriuras vischnauncas total 556 habitonts. Oz, 132 onns pli tard, habiteschan 248 persunas sin intschess da Suraua.Suraua ha in Chor mischedau, ina musica che suna ed in'uniun da giuventetgna. Il lungatg ufficial ei il idiom romontsch sursilvan. 

Historia
La vischnaunca da Suraua era sortida il 1 da schaner 2002 ord la fusiun dallas anteriuras vischnauncas.
Il num Suraua duei vegnir neu dalla Lumnezia su. Ina gronda part dils purs da Suraua, principalmein quels da Surcasti e Tersnaus, possedevan terren agricol sin intschess da Degen e Vignogn. Leu vegnevan quels dalla vart dretga dil Glogn numnai quels da leuvi, quels da tschella vart digl Glogn, quels da Suraua. Aschia duei il num Suraua esser naschius. Il Chor mischedau Suraua e la Societad da musica Suraua han francau quei num cun lur fundaziun. A caschun dalla fusiun dallas quater vischnauncas ha il num dalla futura vischnaunca secapescha dau negina discussiun.
Duront ils davos decennis ha giu liug en tuttas fracziuns da Suraua ina meglieraziun generala da funs. Quella ha purtau ina midada dalla structura agrara ella vischnaunca. Ina gronda reit da vias cun ina lunghezia da rodund 47.5 km segirescha oz igl access al terren agricol sco era alla gronda part digl uaul. La nova via da communicaziun denter Surcasti ed Uors cun sia imposanta punt ha saviu vegnir realisada grazia al conclus dalla vischnaunca da Surcasti da menar atras la meglieraziun generala sin siu territori.

 Camuns
 Surcasti
 Tersnaus
 Uors-Peiden

Suraua en cavazzins

Structura da vegliadetgna

Surfatscha
2419ha

Facts della veglia vischnaunca

Uniuns
Chor mischedau, uniun da dunnas, societad da musica, uniun da giuventetgna, uniun da tiradurs
Survetschs e fatschentas
Administraziun communala in Vella (Lumnezia) 3 ustrias, 3 scrinarias, stagnaria, interpresa da baghegiar, interpresa forestala

		
			
			
		
		
			
			
		
		
			
			
		
		
			
			
		

Colliaziuns

pagina della vischnaunca Lumnezia ([1])